Պոլ Սինյակ

**Պոլ Սինյակ** (, ), ֆրանսիացի նկարիչ-նեոիմպրեսիոնիստ, պուանտիլիզմ ուղղության ներկայացուցիչ։

## Կենսագրություն
Սովորել է Փարիզում, Բինգի ազատ արվեստանոցում։ Մոտ էր իմպրեսիոնիզմին․ 1886 թվականին Ժորժ Սյորայի և Կամիլ Պիսսարոյի ազդեցությամբ դիմել է նեոիմպրեսիոնիզմին (հետագայում՝ նրա առաջատար վարպետներից և տեսաբանը), միաժամանակ իր գործերի հարթազարդապատկերային բնույթով կանխորոշել մոդեռն ոճի երևան գալը (Ֆ․ Ֆենեոնի դիմանկարը, 1890, մասնավոր հավաքածու, Նյու Յորք)։ Մյուս աշխատանքներում (հիմնականում ծովային բնապատկերներ) Սինյակը հասել է մոտիվների արտահայտման կենսալի անմիջականության («Մարսելի նավահանգիստը», 1911, ժամանակակից արվեստի ազգային թանգարան, Փարիզ)։ Եղել է «Անկախների սալոնի» (1884) կազմակերպիչներից, հասարակական ակտիվ գործիչ, գաղափարապես մոտ Ֆրանսիայի կոմունիստական կուսակցությանը։ 1930-ական թվականներից այցելել է ԽՍՀՄ։

## Անձնական կյանք
1892 թվականի նոյեմբերի 8-ին, Սինյակը Փարիզի 18-րդ շրջանի քաղաքապետարանում ամուսնացավ Բերտա Ռոբլեսի հետ։ Հարսանիքին ներկա էին Ալեքսանդր Լեմոնյեն, Լյուս Մաքսիմիլենը, Կամիլ Պիսսարոն և Ժորժ Լեկոնտը։ 1897 թվականի նոյեմբերին, Սինյակը տեղափոխվեց նոր բնակարան Բերանժի ամրոցում` կառուցված Էկտոր Գիմարի կողմից։ Նույն թվականի դեկտեմբերին նա ձեռք բերեց La Hune անվանումով տուն Սեն Տրոպեում։ Այդտեղ նկարիչը կառուցեց մեծ ստուդիա, որի բացումը տեղի ունեցավ 1898 թվականի օգոստոսի 16-ին։

1913 թվականին, Սինյակը վարձակալեց տուն Անթիբում, որտեղ նա բնակություն հաստատեց Ժաննա Սելմերսխեյմ-Դեգրանժի հետ, ով 1913 թվականի հոկտեմբերի 2-ին Սինյակին պարգևեց Ժինետին։ Նույն ժամանակում Սինյակը Սեն Տրոպեի տունը և Բերանժի ամրոցի բնակարանը թողեց Բերտային։ Նրանք ընկերներ մնացին մինչև նկարչի կյանքի վերջը։

1927 թվականի ապրիլի 6-ին, Սինյակը ընդունեց Ժինետին որպես իր ապօրինի դուստր։

Պոլ Սինյակը մահացավ սեպսիսից 1935 թվականի օգոստոսի 15-ին, Փարիզում։ Մահանալու ժամանակ նա 71 տարեկան էր։ Նրա մարմինը դիահերձեցին և թաղեցին օգոստոսի 18-ին Պեր Լաշեզ գերեզմանատանը։

## Պատկերասրահ

Պատկեր:Paul Signac Road to Gennevilliers.jpg|alt=painting|*Ճանապարհ դեպի Ժենվիլյե*, 1883, Օրսե թանգարան
Պատկեր:Golfe Juan by Paul Signac (1863-1935) - IMG 7171.JPG|alt=painting|*Գոլֆ-Ժուան*, 1896, Վուստերի արվեստի թանգարան
Պատկեր:Paul Signac, Grand Canal (Venise).jpg|alt=painting|*Մեծ ջրանցք (Վենետիկ)*, 1905, Տոլիդոյի արվեստների թանգարան
Պատկեր:Paul Signac - Notre-Dame-de-la-Garde (La Bonne Mere) (1905-06, Marseilles, Metropolitan Museum of Art New York Collection).jpg|alt=painting|*Նոտր-Դամ-դե-լա-գարդ*, 1905–06, Մետրոպոլիտեն թանգարան
Պատկեր:Paul Signac - The Port of Rotterdam - Google Art Project.jpg|alt=painting|*Ռոտերդամի նավահանգիստը*, 1907, Բոյմանս վան Բյոնինգենի թանգարան
Պատկեր:Paul Signac, 1909, The Pine Tree at Saint Tropez, oil on canvas, 72 x 92 cm, Pushkin Museum, Moscow.jpg|alt=painting|*[[Սոճու ծառը Սեն Տրոպեում]] *, 1909,  Պուշկինի անվան Կերպարվեստի թանգարան
Պատկեր:Paul Signac - Antibes, die Türme.jpeg|alt=painting|*Անթիբ*, 1911, Ալբերտինա պատկերասրահ
Պատկեր:Signac, Antibes, le soir ( Musée d'art moderne et contemporain de Strasbourg ).jpg|*Անթիբի երեկո*, 1914, Ստրասբուրգի ժամանակակից արվեստի թանգարան
Պատկեր:Paul Signac, 1925, Le phare, Groix, 74 × 92.4 cm, Metropolitan Museum of Art.jpg|*Փարոս, Գրուա*, 1925, Մետրոպոլիտեն թանգարան
Պատկեր:Paul Signac - The Port of Saint-Tropez - Google Art Project.jpg|thumb|alt=painting|*Սեն-Տրոպեյի նավահանգիստը*, 1901, Արևմտյան արվեստի ազգային թանգարան


## Ծանոթագրություններ

Կատեգորիա:Ֆրանսիացի նկարիչներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Պատվո լեգեոնի շքանշանի ասպետներ
Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Իմպրեսիոնիստ գեղանկարիչներ
Կատեգորիա:Պատվո լեգեոնի շքանշանի կոմանդորներ
Կատեգորիա:Ֆրանսիացի գրաֆիկներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի հասարակական գործիչներ